شعری آغاز می کنم "یا هو" شعر ساده نه شعر تو در تو
یاد دارم که ســالها زین پیش سالــــــهای نبرد رو در رو
در اداره فضایی حاکم بود سخت مسموم و تند وبو گندو
لحظه ای غفلت آه می خوردی خنجر از پشت و خنجرازپهلو
کار خود را به پیش میبردند کــــــارمندان به قوت بازو
بود شخصی ز بستگان رئیس خشن و تند وقاطی و بد خو
آنقدر اهل جنگ و دعوا بود با سگ هار هم نمی زد مو
کس نگفته است تا بحال اورا هست بالای چشم تو ابــــرو
نیش میزد همیشه همچون مار همه را می مکید چون زالو
مرد،می خواست پیش این نامرد بشکند هر چه هیکل تابو
بایدش در طویله محکم بست هرکه گوید به اسب شه یابو
هـر که باشد رئیس را فامیل با دم خویش بشـــــکند گردو
عوض اینکه اینچنین افراد باشد آقــــــا به دیگران الگو
نه که اینها نبود در این فرد بلکه می زد به دیگران نارو
پارت بازی غریب دردی هست تا به اکنون نــــداشته دارو
و نماند نگفته یک سگ را می کـــــــند هار ، آدم ترسو
الغــــرض گردش زمانه مرا کرد با این خزنده رو در رو
گفت برمن دوچشم خود واکن خوب بنگر مرا از آن پس گو
گفتمش مــی شناسمت گرچه چشمهایم کمی شده کم سو
تو همان انگلی که از اینــجا بـــــاید انداخت دور با جارو
رفقا جـــــــــملگی بمن گفتند می روی در دهان شیر فرو
او تــــرا مثل شیر می نوشد می کند پرتت این ورو آنسو
می دهد قورت مثل یک لقمه همچو خرسی که می خورد کندو
و از این دسته حرفهای تلخ دوسه روزی برای من قالوا
من هم ازبچگی که می دانید سفت وسختم نمی روم از رو
چـند روزی مــقاومت کردم شـــــدبرآشفته همچنان یارو
کـردم از او شکایتی تنظیم با عبــــــــارات متقن و نیکو
خواستم تا برم به پیش رئیس عــاقلی بانگ زد که آی هالو
چقدر ساده ای نـــــمی دانی دســـته اش را نمی برد چاقو
علی شهودی – تبریز11/5/93
قیش گلدی گینه شاختا سیریخ هریانا گئتدی دوزدو سوزالان گول چیچگی یان یانا گئتدی
کهلیگ هاواسی کند اوشاغین کوشنه چکدی قیــــــــبراقدا آتین میندی داغا جیرانا گئتدی
قیش گلدی گینه طوی بساطین قوردولا کتده گولـــــــــگز قاسیما گولصبادا سلمانا گئتدی
قیش گلدی گینه دَیدی سویوق اهل وعیـــاله یارانه و ماهانه داوا درمــــــــــــانا گئتدی
قیش گلدی گازول دوندی سو دوندی هاوا دونـدی شاختا شوتونا نم نئچه یــوز گلخانا گئتدی
زویدی گلعلی دَیدی یئره اومباسی چیـــــخدی فریاد وفغانی یازیغین هــــــــــریانا گئتدی
باخ چیخدی سینیخچی قاپیسی لولووه سینده ن از بس کی ایاقلار زوشوب نــــــودانا گئتدی
هی سویله دیلر احتـــــــــیاطی وئرمیون الده ن آشــدی گینه ده چوخلی ماشین یرقانا گئتدی
مین یول دئدیلرقار یاغیر اوغلان چوله چیخما زنجیرسیز آغا گردنه حیــــــــــــــرانا گئتـدی
باخسان آغانین یوخ تایی الــــحق ده لیلیگده وار افتخاری میدانی بیر فرمـــــــــــانا گئتدی
یوللار شیره بوزدی گازا باسماخطـــــــری وار باش وئردی کونزاوغلی کونزشیــطانا گئتدی
گوردوم دونن اعلامیه سین باشــــــدا یازیبلار افسوس الیمیزده ن بیزیم اوبــــیردانا گئتدی
باخ گورنه گئدیر ایسکی پیامدا، سِئوِر اوغلان تنبل ده قاری داغدا گوروب یـــورقانا گئتدی
قوخدی کورویه قار،دییه لر قار کورویه نــدی ییخدی ده ده نین دام دووارین زیندانا گئتدی
بو شاختادا وار چوخلی شرافــــــتلی آدام کی زحمتله چوره گ تاپماق اوچون میدانا گئتدی
قیشــــدا سوواراندا داواری گئتدی قویون یاد مال بیر یانا گئتدیکجه ایمـان مین یانا گئتدی
افســــــوس قدیم دب لریمیزاولدی فراموش هیــــــهات قوشولدی هامیسی دستانا گئتدی
نه تندیر اسر قالدی نه کورسو توو، الــــده ن باشـــدان دیبه اولدی هامیسی ویرانا گئتدی
گاز یاخـــچی دی آمما گینه ائولرده گورورسن سســـیز بوغولوب چوخلاری قبرستانا گئتدی
ایستیردی سویوق دیمه ،منی سالسین ایاقدان چـــوخ گلدی قره قورخی منه خورتانا گئتدی
ایشدیم او قه ده ردم نه مه لی،چیخدی جانیمدان کور پشمان اولـوب گلدی الیمده ن جانا گئتدی
یای وارهله قیش واردی چوخ ایش واردی برادر فــــکر ایلمه ایشلر دوزه لیب میزانا گئتدی
قیش گلدی گینه پخله ساتانلار ایشه دوشــــدی چوخلاری بو یــــــولدان قازانیب آلمانا گئتدی
جــــــــــــیران داغینا چیخدی گینه قیمت ارزاق ملت گینه ده دوز یولونی یان یـــانا گئتدی
انصافسیز آدام اولدی کومور تک اوزی قاره انصــــــــــــافی اولان محکمه ی وجدانا گئتدی
تبریزده دونن یازدی بو اشعـــــــاری شهودی امــــــــــواجه سوار اولدی بویون تهرانا گئتدی
شعر:علی شهودی
مدیر اول
گل مدیر اول گوزلیم شاهد اولاق همتووا
هامی عاشقدی سنون طرز مدیریتووا
نیتون خیر اولا یا شر اوزوا مربوطدی
ایندی دونیاده باخان یوخدی سنون نیتووا
اوزووی چوخ زورا سالما دئمه آی من قیزیلام
نه باخان واردی سنون قدرووا نه قیمتووا
نقدر ایستییسن بوردا سلایق واردیر
وئر اجازه نئچه سین عرض ائلییم خدمتووا
بیری دائم باشووی شئرباشینا اوخشاداجاق
بیری احسن دییجک تدبیرووا حکمتووا
بیری هرگون گوده جکدیر کی گوتورسون کیفووی
بیری دائم قاتاجاقدیر اوزونو صحبتووا
بیری دالدان گیریشیب گیدیره جکدیر کوتووی
دیجکدیر آقا راضی دییریک زحمتووا
بیری دائم آچاجاقدیر ماشینین تئز قاپیسین
بیری هی فکر ائده جکدیر سنون امنیتووا
بیری یولدان یئتیشیب دولدوراجاق آفتافووی
سن غفلیدن اگر آتسان الیووی آلتووا
او قدر اسگیگ آدام واردی کی گلمز حسابا
ییغ خک اندازه زیبیل تک هامیسین آت ایتووا
کیریخیب سن اونو اون مین اوخویان وقته بیری
دییجک آفرین اولسون بو قدر دیقتووا
بیری هر گون دیجکدیر بویووا قربان اولوم
بو ریاست کوتو الحق تیکیلیب قامتووا
بیری هرگون سنیلن سایه به سایه گزه جک
سن یییه نده ن ییجگ آد قویاجاق نعمتووا
آخی انساندا اوجوز خشله یر انسانلیغینی
بیر دئین یوخدو آی اوغلان نه گلیب عزتووا
ایه عزت بودی عزتلی لرین وای حالینا
ایه غیرت بودی گوی من توپوروم غیرتووا
بیری کی آنلاماز او احترام عالمده ندیر
سنی هی آد وئره جک خاطیروا حورمتووا
بیری اوزده دییه جکدیر کی طایون یوخدو سنون
آمما دالدا ندا سنون جوم باساجاق غیبتووا
آدوون تئز دالینا نصب ائده جک لر حاج آقا
باخمایاجاقلا سنون فیشده اولان نوبتووا
بیری دائم جلساتدا سویاجاق میوه سنه
دیجکدیر ییگیلن آزجا قان اولسون اتووا
سنده ده واردی بیرآز،امضالییارسان بیلیره م
نمنه گلسه سنون دوشسه او خوش ساعتووا
بیری دسشوی یه گئتسه نده دالینجا گله جک
آز قالاجاقدی کمک لیگ ائلییه طهراتووا
نئجه کی شئر قوجالاندا حسابا قویمازلار
بئشی دائم تیکه جکدیر گوزونو قدرتووا
وای اوگون کی اوزوقویلوسنی تخده ن سالالار
وای اوگونده ن کی هامی شاهد اولا ذلتووا
اوندادیر کی سنی هئچ کیم شی یینه سایمایاجاق
دوزه سن دوزمویسن ایندی قالیب عادتووا
او آداملار کی گلردی یانووا دیقه باشی
ایندی نفرتله سنون گوز تیکه جک صورتووا
ای برادر آییق اول بونلارا تو لانماگیلان
بو آداملار توخونار آبرووا حیثیتووا
ایندی بیلدون گوزه لیم گورواراگر دستالاتون
گل ریاست ائله بویئتمیش ایکی ملتووا
شهودی – تبریز - دوم اردیبهشت سال 1392
قوتورگئچی
بیلمم نه تاپمیسان بو آزاردان قوتورگئچی
مین یول دئدیم کی چیخما حاصاردان قوتور گئچی
حیرتدییم کی سن سورویه اولموسان رئیس
بیلمم یئتیب بوحق سنه هاردان قوتورگئچی
آز چک یازیقلاری درییه داغ داشا اوتان
دوشدو بوتون قویون قوزو کاردان قوتورگئچی
دارتیرسان آرپانی دئمیسن باتمانی نئچه؟؟
حتما خبر یوخوندو بازاردان قوتورگئچی
گاه بو غدالیقدا دارتینیسان گاه نوخودلودا
اینجیتمه خلقی ال چک آزاردان قوتور گئچی
گئچسین گوروم یئمیشدانووا بیراوزون قییخ
قیش وار قاباخدا تیخما زوماردان قوتورگئچی
کئف چکمگوندا اول سنه نه گونده یوز دفه
سکته ائدیر اکینچی فشاردان قوتور گئچی
ازبس کی سورتموسن سورونون سقلین یئره1
قوچ لار بوتون دوشوبدو وقاردان قوتور گئچی
ائللر بوتون باتیب غمه داغلار گئیب قارا
یوخ سس سوراخ صفالی با هاردان قوتورگئچی
کیم سویلدی کیچیک لره تاپشیربویوک ایشی
ایشلربوتون چیخیبدی زاواردان قوتور گئچی
ضرب المثلدی چشمه باشیندان سو ایچمگون
باخ گور نه لر دئیرله کناردان قوتور گئچی
آز وعده وئر بو کتدینی چوخ سالما سن اله
چیخماز چوره گ بو خلقه شعاردان قوتورگئچی
سن بو بئش آلتی ایلده کی خلقه خان اولموسان
قورتارمیسان گوروم کیمی داردان قوتورگئچی
هشتاد بئش ایل بو چولده قییاخ اوتلویا گره گ
بیر کیمسه باش چیخاردا کاواردان قوتورگئچی
اوولده باخ گینان گور اونون وار قانی یا یوخ
سونرا قان آل گینان او داماردان قوتور گئچی
زهله م گئدیر او گوی شمه گوندان یوم آغزووی
آی انگگوا او سوز نئچه باردان قوتورگئچی
بیر یول خطا اولوب قویونون عورتین گوروب
هی دم وورور شرافت و عاردان قوتور گئچی
چیخما اوزوندان آز سوزی چینه سورا چیخارت
موفده یئره دانیشما چیخاردان قوتورگئچی
تئل - تئل یولوم قزیللروی قوی وئریم یئله
ال چک آخیر بو خسته داواردان قوتور گئچی
بیرگون گلر بو قوچلار احاطه ائده ر سنی
بوینوز گلر یمین و یساردان قوتور گئچی
وار آنبارا یئتیشمه گه چوخلو مهارتی
حتی آشار دئیرله دوواردان قوتورگئچی
سن کی بئله دییلدون ازه لده ن نه اولدو بس
کیملر سنی چیخارتدی مداردان قوتورگئچی
بیرگون بوکتده بیر چپیشیدون سووو سوزوگ
چاتدین بو چولده گور هارا هاردان قوتورگئچی
قوردالار بودارلایار لشووی آگاه اولگینان
دوشسن یئره اگربوقاطاردان قوتورگئچی
دشت ودمنده مین جانون اولسا اگر ، بیرین
سالم قورتارماسان جنواردان قوتور گئچی
عبدالکریم سنه دئدیلر آزدی کهلیگون
چیخدی قیغین دا بایدا تاغاردان قوتور گئچی
نه ارکیوزده واردی چیخار نه دیشووزدا گئت
بیز خیر گورمدیک بو تباردان قوتور گیچی
گور نیلدون درین دره ده ن جسمووی سنون
پشمان قالیبدی ایندی چیخاردان قوتورگئچی
چوخ حیص یئمه بیرآزبوقره لمیش قانی دوروت
گئت دمله ایشگینن گیلاناردان قوتور گیچی
سن اول ایشینده هر نه دیرلر دئسینله قوی
سن هی قابار اوتانما قاباردان قوتور گئچی
من سایمارام غمی هله ، باخ گور نه حالدیام
درد و غمیم اشیبدی شماردان قوتور گئچی
فکر ایلمه دگیر مانا دوشدی یولوم منیم
بو توکلری آغارتدی آغاردان قوتور گئچی
1-باخ گورنه ائتمیسن سورویه آی ق...ز... قره
علی شهودی تبریز
(آد )
یئنده باشلاناجاق آددان اوتور ائوده داوا
آدا باخ « شربت علی شلقمی شنگیل آوا»
یینه بیچاره کیشی دانلاغین آتدا قالاجاق
گلجکدیر باشینا ایش بئله گر گئت سه هاوا
قاش قاباقلار گینه ده ساللاناجاق یئر سوپوره
سانکی در گزلری ائوده چکه جک لر بیلووا
ائله ائوده قوپاجاق فیرتانا دیزلر اسجک
گئده جک گاه گویه باشماق تایی گاهدانداتاوا
گینه آرودا وئرجک گیر یازیقا وای ده ده وای
گینه بیچاره کیشی هی چک جکدیر خیناوا
بو نه آددیرقویوب آخرسنه رحمتیک آتان
آد دیب لر دیمیب لر کی یئکه بیر کلاوا
سوروشور کیم آدوی تا دئیره م شربت علی
بوزوشور دیل دوداغی سویلیر اولده آوا
آدهله هیچ دئه گوروم شهرتووی کیم یارادیب
آخی شهرتده اولا ر شلقمی شنگیل آوا؟
کیشی دور گئت صابا ثبت احوالا دولدور فیشیوی
آدوی تئز چئور ائت ائل دایاغی محمد اوا
*****
آز منی دانلا خانم دنیانی تنگ ائتمه منه
مرده شیرلر گوروم او جسموی بوکسون کفنه
سن خوروسان دئه گوروم دیقه باشی بانلایئسان
منه رحمتیک آتام هرنه قویوب آد، سنه نه
یانی هر ائیش دوزه لیب بیر قالیب ایندی آد ایشی
بو قدر وئرمه گینن گیرآدیما وورما چنه
آدیم اولسیدی اگر جکسون اولاردون راضی
پئش گلردون اونوسن دیقه باشی هر گلنه
ائله آدلار تاپلیپ ایندی اشیت گل کف ائله
آدون اوغلان ندی؟ اسمیت دی! سمیت دی !نمنه!
من نه پسوندینی سیللم نه چئویرم آدیمی
منه چمخیرما بکار وخدیوی گئت چیتدا دنه
***
دلم گرفته ز خانه کجائی ای مادر
که خانه بی توندارد صفائی ای مادر
چنان به دیدن روی تو آرزومندم
خدا کند که بخوابم بیائی ای مادر
عاقبت درشامگاه روز یکشنبه مورخه۲۶/۰۷/۸۹قلب
نازنین مادرم آن کانون مهرومحبت ازطپیدن بازایستاد
وبه خواب ابدی فرو رفت ومارادراندوه جاودانه فراق گرفتارکرد
-----------------
بو گونلر یامان گونلردیر بوتون دونیادا وار یوخوم گوز گوره تی الیمده ن گئتدی ائله بیلیم بیر یوخویموش
هئچ یو خوموش آمما یوخ بوتون چاغلاریمدا یاشائیرآنا
------------
دئمه دین دردینی بیر کیمسیه حورمتلی آنا
سرگوذه شتین نه یامان اولدو موصیبتلی آنا
نه قه ده ر کونلونه داغ دئیدی دایاندین او قه ده ر
چوکدو داغلار دیزه قارشیندا شهامتلی آنا
سورولر داغدان آشینجان ده ده میز یاندی بیزیم
گئجه لر گلدیله قوردلار ییدیلر قور - قویونی
بیزیم ایت لر اولاشینجان ده ده میز یاندی بیزیم
دئیسه ن بس کی بوراحتلیگه چاتدین بوبویا
هئچ بیلیر سن کی یاشینجان ده ده میز یاندی بیزیم
گاه اوزاتدیق باشی گاه گونبه ذه اوخشاتدیق اونی
بیزه بیر مود یاراشینجان ده ده میز یاندی بیزیم
---------------------------
وبلاگ دیگرم با غزلی بروز است
ائشیتدیگی سوزلر
*****
هی دئیرسن اوره گیم سنده ن اوتور بیر تیکه دیر
هئچ دئمیرسن بو تیکه آغزینا چوخ چوخ یئکه دیر
من گون اولماز یئمییم توخمالی سنگکله پاچا
سنین اما یئدیگین گونده بایات بیر کوکه دیر
خزه رین خاوییارین هئچ یوخودا دادما میسان
دارتدیغین داشقا نین اوستونده آلا چئی مکه دیر
ایندی ده سن باشینی اولگوجونن قیخدیریسان
منیم اما حیاتیم دونیادا باغلی توکه د یر
اسگی چیلپک یامائیبلار قئیئغیلان اوقه ده ر
سایمیشام پنجه یینی اون شیریخ اون بئش تیکه دیر
سن او دب لر کی اوره گده ن گوه نیر سن اولارا
هئچ بیلیرسن کی منیم دامنیم اوسته لکه دیر
تختخواب آلدی مامان اوندا ییغیشدیردی یوکی
سنین اما نه نه نین ایندی ده میلی یوکه دیر
سنه کیم گلسه گره ک ایل باشی بیر کورپه باشی
باغلایا باغلاما سا یوخسا چتین مهله که دیر
اوزده هی گوپلویوسان دالدادا گوپبولدویوسان
هی ایلان اوینادیسان دائیم ایشین معره که دیر
نئجه دردان دوشابی سئنجه بیلنمیرداماغین
احتیا طدا ندا دوشونجه ن ائله تک تیریئکه دیر
گاه دئیرسن اول آللاه ده ده مین واردی مالی
بیر په یه قاشقا اوکوزدور ایکی طوله تکه دیر
گئت سنینکیله منیمکی گوزه ل اوغلان توتماز
کی سنین ایشلرین ا زدم سره سر تهلوکه دیر
*****
اوغلانین جاوابی قیزین سوزلرینه
آز منی دانلا خانیم چیخما اوزوندان ایزال اول
بونه سوزلردی دییرسن منه چیمخیرما لال اول
بئله فیکر ایله ایسن چوخ یئکه بیر تانقاه سان
ره وئریب رنگ آلیب آز( از منی ) آزحال با حال اول
سنده ن آروات منه چیخماز دیلیمی آچما منیم
گئت گیلن چال چاغیرا قات باشینی اهل حال اول
کیم بو ضیپ بیلتییا عمرونده دوزه ر منده دوزه م
گئت تووهمده یاشا بوشلا منی خوش خیال اول
ائلچی دور سامدا سنه ایت کیمی پشمانلامیشام
بوینومون قیدینی وور اوزگه لره گئت میدال اول
من دئدیم بوشلا گینان شهری گئده ک کنده گوزه ل
من سنه اصلان اولوم سنده منه گل مارال اول
من دئدیم کی آدام اول گل منه باهم یاشایاق
ایندی کی گلمیسن آی جری جهنم ایزال اول
شهودی تبریز-16/12/1388
منیم جدی وبلاگیمدا یئنی لندی
ضروری است
از جمله اموری که به داماد ضروری است
1- پیروی از شیوه ی اجدادضروری است
یعنی که نبیند رخ دلداده ی خود را
2- داشتن خانه ی آباد ضروری است
3- از پدر و مادر خود یاد نیارد
پرونده ی خودرا برد از یاد ضروری است
از قصه ی داماد گذر کن قلم من
بنویس سر سطر که انشاد ضروری است
تا اینکه در آینده خشن بار بیاید
فریاد زدن بر سر اولاد ضروری است
از بهر زنی کوهکنی می کند الحق
صد ضربه به این کله ی فرهاد ضروری است
گه سرد و گهی گرم وگهی تند و گهی نرم
در دوره ی ما وحدت اضداد ضروری است
یک لحظه نشو غافل از آموختن ای مرد
قوی هر کوپه قیرپ اینسانا هر زاد ضروری است
تا که نکند هر چه دلش خواست در این ملک
بالای سر اهل دل ارشا د ضروری است
در زندگیش می زند آنگونه بشر گند
زانروست که پوشاندن اجساد ضروری است
یک روز شود منفجر این مخزن بنزین
این نکته که اوهم شودآزادضروری است
آنجا که سرو وضع تواز بنیه خراب است
آویختن از دامن بنیاد ضروری است
در روده و در غبغب از نوع مخالف
گهگاه عزیز دل من باد ضروری است
وقتی که در آمد پدر حادثه دیده
از بهر خدا هم شده امداد ضروری است
دیروز مدیر عامل دانشکده می گفت
فهمیده ام امروز که استاد ضروری است
المنته لله که نمردیم و شنید یم
گفتند کمی موسیقی شاد ضروری است
در مملکت ما که بحق کثرت شغل است
ده شغله شدن نیز به اوتاد ضروری است
می گفت رئیسی دو شب پیش که پیک نیک
وقتی که شود وضع شما حاد ضروری است
تا باز نمایی دهن منتقد ین را
در شعر تو هم یک دو سه ایراد ضروری است
شنبه 3/11/88تبریز
زلزله
صبر ائله ال ساخلا دایا ن زلزله
ائتمه منیم باغریمی قان زلزله
***
سن او زامان سیلکه له یرسن یئری
کی- نا شوکورلوک ائده بیرده ن بیری
هاممی موسلماندی کیمین وار گیری
شوکر اولا یوخ یولدان آزان زلزله
صبر ائله ال ساخلا دایا ن زلزله
****
بیزده ن اوزاقدیر بیلیسن مونکرات
بیز وئره ریک هر شئیه خومس و ذکات
آتدیم آتیب گئتمگه ده ما لیات
تاپ اوزونه آیری مکان زلزله
صبر ائله ال ساخلا دایا ن زلزله
***
بیز گئجه ائوده قیلاریق نافیله
مسجید اوزون گورمه ریک ایلده ن ایله
بیز توکه ریک دریا یا خا لیق بیله
چایلارا فاضلا بدی روان زلزله
صبر ائله ال ساخلا دایا ن زلزله
***
ساغ ندی آی سول ندی چیخماز باشیم
آی منه نه دگدی یئره یولداشیم
دونیادا وار یوخ - بو اوچوخ دامداشیم
نیلییه ره م اولسا وئران زلزله
صبر ائله ال ساخلا دایا ن زلزله
***
گلدی دیله زلزله ائتدی فغان
سسلدی آی بی حیا شرم ائت اوتان
خلقی منه ایلمه چوخ بد گومان
ائتمه منی گونده خوخان زلزله
صبر ائله ال ساخلا دایا ن زلزله
***
گونده منی یاد ائلییرسیز داداش
سیز منی ایجاد ائله ییرسیز داداش
***
سیز کی بوگون بوردا صاباح قومداسیز
قاهیر ه ده آنکارا دا رومداسیز
سازدی کئفیز خوشه ی سو ومداسیز
سیز نیه فریاد ائلییرسیز دا داش
سیز منی ایجاد ائله ییرسیز داداش
***
هئی وئریسیز موبلولارین اوسته لم
هئی منی دعوت ائلییرسیز گلم
هئچ ماجالیم یوخدو بیر آز دینجلم
سیز منی معتاد ائلیر سیز داداش
سیز نیه فریاد ائلییرسیز دا داش
***
من بو گوی آلتیندادئه کیمنده ن کمم
منده گره ک نیرومو آزاد ائده م
سیز کی وورورسیز بیزه هر جورقلم
هر زادی آزاد ائلییرسیز داداش
سیز نیه فریاد ائلییرسیز دا داش
شهودی- 13بهمن سال 1388همزمان با زلزله های پی در پی بستان آباد
وبلاگ شعرهای جدی من بروز شد
نه اولار تر ک ائلییه میللت ایران جیجی یی جئجیمین یئرتیب آتا کوللویه دامدان جیجی یی
****
جیجی ایله بئچارا !! قلبینی گل قینجیرتما هیس یئییب کونده کیمی باش قولاغیندان قیرتما
میندیریب پیسرینه یئرتما اوزون سیرتیتما چیپ یئره قوی آیاق آلتیندا وئره جان جیجی یی
****
نوحه خوان نوحه خوانین ضیرنا چالان تارچالانین جیجی یین چکمه ده دیر گونده گلین قینانانین
با جانا قلار دا بیلیر سیز قا شییر لار هایانین اونادا ائل آراسیندا دئییلر یان جیجی یی
****
ایسته دی قارقا گئده قاز یئریشی باسدی گازا جرجنه دوشدو جیریلدی پاچاسی قالدی جازا
بو جیجیه چوخلارینی وئردی آخیردا گودازا آی گوروم محو ائله سین گردیشی دوران جیجی یی
****
هرکیمین کی الی بیر آزجا چاتیر آغزینا باخ بوزولور طایفا ایچینده اونا قیرخ الی دوداخ
ایها الناس!! گلین ایری اوتوراق دوز دانیشاخ اوره گینده یئری وار بسلییه اینسان جیجی یی!!
****
فرمانین هیدرولیک ائتمیربیری، مین بیر جوره سوز دالیسیجان یاییلیرسوزنئجه سوزگل سوزه دوز
چکیلیر نم نئچه جوت قاش بره لیر نم نئچه گوز گوینه دیر خالقین ایچین بوردادا فرمان جیجی یی
****
گوروسن بیر نفرین صورتی وار میثلی سونا بنداولوربیر چئری ، چیرکین گئجه به گوندوز اونا
بنذه ییر صور صوفتی لاپ آمازون میمونونا یاندیریر بیر کوتوگو سرو خورامان جیجی یی
****
بو چوخوردان بری گز قاوزاما بوردا سسینی بوردا بیر عیدده قیلیجلار آدامین کولگه سینی
ائله بیر یئردی کی بوردا تانیماز ایت یئه سینی بستانی ائلییر آخیرده بیابان جیجی یی
****
بیر نفر شاعیریمیز واردیر الینده ن بئزارام منه هر گون دئیری قبرینی بیر گون قازارام
سن غزل یازسان ایه ر منده قصیده یازارام چون گلیر یازدیغیم اشعاره دوغوردان جیجی یی
شعر شهودی ۱۵/۱۰/۱۳۸۸
دیریلریله اولولرین دئیشمه سی
دیریلر اولولره خطاب دئیر:
توپراغی ایله میسیز اوستوزه یورقان اولولر نه آغیر بیر یوخویا جومموسیز آسان اولولر
دورماسیز بو یوخودان بمب اتم پاتلاسادا دونیا باشدان دیبه جن اولسادا ویران اولولر
دارتیلیر سورسوموگو اون کیمی یولدان یئته نین نه سالیب لار یولا بو چولده دئیرمان اولولر
لنگ اولوب رخشی بوخاندا داغیلیبدیر توفاغی لونگ آتیب بوردا یئره روستم دستان اولولر
نه توکانلار آچیلیب بوردا سیزین سایئزده ساتیلیر گونده بئش اون مین کیسه سیمان اولولر
قبیره باسماق همی جسمیزی حالدان گئدیریک قورخوموزدان توتوروق شام غریبان اولولر
بورج آلیب نم نئچه یوز ال تپه میزده ن دویوروک دئیریک جان اولولر جان سیزه قوربان اولولر
خاطیریز گورنه عزیزدیر کی سیزین ختمیزده دام دوواردان توکولور یوز جوره اعلان اولولر
نئچه باغ گول گتیریبلر باخیسان مسجیده سن بیر یانی گولخانا دیر بیر یانی بستان اولولر
سالمیشیق مددی ایاقدان زبری پوشله میشیک عرشه خوانلار اوخویور آخ نئجه قورآن اولولر
سیزی بیر یول قبیر اوولده سیخیب تیخچالاسا بیزی مین دفعه سیخیر گردش دوران اولولر
دوزولوب لشگر قم باغریمیزی دلمگ اوئچون گونده قملرده ن آلیر گوزلریمیز سان اولولر
هره بیر نوع مرضیلیگ له اولوب ال به یاخا تاپا بیلمیر چوخ آدام دردینه درمان اولولر
نئجه آرواد کیشی بیر یئرده دی قبریستاندا قاریشیب بیر بیر ینه ایندی قیز اوغلان اولولر
بو سیزین دینمه مه ایزده ائله سوزلر واردیر ائشیده ن اولسا اولار دهریده لقمان اولولر
یقین ا فسوس یئه یسیز بعضی کئچن گونلریزه کی نیه خشله مه دیز وئرمه دیز احسان اولولر
قیمادیز قوخدوز الیزده ن چیخا پولسوزلایاسیز ایندی سیزده ن سورا ،هنگامه دی طوفان اولولر
آلاجاقدیر قاپینین سول طره فین کئفلی( خودام) کسه جکدیر ساغ الین بئی کیمی( آخان )اولولر
سالاجاقلار یولا بیر توک داغیت آللاه بیلیری سیناجاق نم نئچه دست آبخوری ، فینجان اولولر
دیده جکلر تویوغو دوشلویه جکلر دویونو ایچه جکلر کوکا هئچ مین لئتیر آیران اولولر
اوزوزون گووروز هله هئچ ده دوزون گوورونادا بیر دیل آلتی قویاجاقلار مایا پو......دان اولولر
دوغرایاندا اتی خاخ دوغرویاجاق سانجی سیزی یئمه دیز بیر نی شی جان دولما فیسینجان اولولر
هی قبیرده ییه جکسیز هیس ایچوز گوینویه جک اولاجاقسیز او چوخور یئرده هراسان اولولر
وار علاقه ز او قه ده ر موسیقی درمانی یه کی سیزین عشقیزده اولوب هاممی غزلخوان اولولر
وار روایت کی خرامان دوراجاقسیز یوخودان چالسا ایسرافیل ایه ر بیر گئجه قارمان اولولر
خوش کئچیرسیزلره کی ایندی یه جن یوخدو بیری اولمه گینده ن اولا بیر لحظه پشیمان اولولر
نه دئیرسیز ده ده وای یوخدو پولوم دامداش آلام نه اولور قلبیلریز غصصه ده ن القان اولولر
نه حکیمانه سخنلر یازیلیر باش داشوزا ختم ائدیرسیز گئجه لر اولما گولوستان اولولر
نه فه ده ن توشموش اوکوز تک باهالیق آلتیندا خبریز یوخ نه چکیر ................... اولولر
تلفونون قبضی سویون قبضی گازین قبضی گلیر قبض روح ائیله ییری مردومی خافدان اولولر
بیر دفه جان وئریب آسوده اولوبسوز بیلیسیز!! گونده مین یول وئریری قونشولاریز جان اولولر
اولولردیریلره خطاب دئیر:
سیزده یوخدور نیه بس ذرره جه ویجدان دیریلر آییلین ایله مه این بیر بئله عوصیان دیریلر
بیز سیزه نیلمیشیک هی دالیمیزجان سوکوسوز دئیسیز دیقه باشیندا بیزه بوهتان دیریلر
ایه بیر گون قرار اولسا اولولر دیلله نه لر دیلیزی سوخمالیسیز قارنیزا اوردان دیریلر
سیزده بیر گون اولجک سیزاولاجاقسیز بیزه تای ائده جکسیز بیزه تای توپراغی یورقان دیریلر
عزرائیل بیرگئجه خیرتده ک لییه جکدیرسیزی ده چکه جک قوملا دولان کللوزا سوهان دیریلر
اوگلنده بیلییار کورپه اوشاق تک بله یین کافیر اینسان هله هئچ بلکه موسلمان دیریلر
توشه جکدیر یولوز البته کی تئز گئج بویانا قویاجاقسیز بو چوخور یئرده یئره یان دیریلر
عه غه ربلر ائله گیر چیخ سالاجاقلار یولا کی اولاجاقدیر بدنیز جادده ی کیرمان دیریلر
نه چکیر سیز چکین آ! اولسه ز الیزده ن چیخاجاق بوردا یوخدور نفسی چکمگه ایمکان دیریلر
بئله فیکرایله مه یین کی گونشین کاف فه سی دیر گله سیز اویناداسیز بوردادا فینجان دیریلر
کئح قیچی صاف قیچیزین اوستونه تئز تئز آشیریب گرنشیب چاغلایاسیز توستولو قلیان دیریلر
بورا پاسگاه ده ییلی روشوه وئریب رد اولاسیز بو درین دخمه ده انکیردی نیگهبان دیریلر
نه قبول ائلییر او سوفته نه چک نه تیراوئل او خیانت ائله مز خالیقه بیر آن دیریلر
ائله سورتر آدامین انگینی او توپراغاکی کوره گین گوم گوی ائده راوردونو باردان دیریلر
سیزلرین بعضی سی قبریستانا بیر موددا گلیر اونو شورگوز اولولرگورسه تاپار جان دیریلر
یازیغین کوینگی ایللردی کی اللرده گزیر عومه ریزده ن نه چکیربیلمیره م عثمان دیریلر
نیه بس هئچ یوسوفون کوینگینی خوشلامادیز اونو تیکمیشدی مگر اوزگه بیر اینسان دیریلر
یارادان گونده، ائدیبدیر هامی نین فیکرینی او بیزه پی کن یارادیبدیر سیزه پیکان دیریلر
هر نئی ایمیز واریدی قالدی سیزین تک میراثا یئدیز ائتدیز دالی میزجان غریب احسان دیریلر
نه اولومده ن چکینیر سیز نه گلیر سیز اوزوز ه قالمیشیق بیز سیزین اعمالیزا حیران دیریلر
اصلی شیطا ن هله هئچ گور نه یامان سوقت سیز جور له ییب سیز اوزوزه بیر ده لی شیطان دیریلر
سیز ائله بیرجنه وار سیز کی تائیز یوخدو سیزین سیز ماحالدیر ائده سیز کئچمیشی جوبرا ن دیریلر
داغدا تاپپیلدامادیز چایدا دا شاققیلدامائین اوبادا فرمان اولون کتده سلیمان دیریلر
بوقولاقدان آلیب آتدیز او قولاقدان قیراغا نه قه ده ر آیه گتیردی سیزه قورآن دیریلر
مسجیدین آستاناسیندا اوزوزو سیلکه له دیز میجوووردا سوپوروب سالدی نه طوفان دیریلر
صالحین کیم دوه سین خیخلادی تیرره تدی یئره یازیغین قلبی یاتیب گوتدو اونو قان دیریلر
بیزده وار تختی کیمین نر کیشی لر سیزده نه وار یا جا..... نعره اولوبسیز یا ع....شان دیریلر
اولو بوندان قدیمین کیدی یوخیدی بو نئی بوتون اعضاسی پیتو هر شئی میزان دیریلر
ایندی اما گوروسن چوخ شئی یوخدور اولونون یوخدو صاف صوللو اولن بیر نفر الان دیریلر
یا ماشین آتدا قالیبدیر یادا اوددا اوتولوب باش قولاغلی اولو اولموربیزه مهمان دیریلر
آزقالیر سیز ییه سیز بیر بیریزی پست اوسته عطشیز وار وئره سیز هاممییا فرمان دیریلر
بیر نفر یوخدو کی یونگول گله های کوی دایانا هاممی ماششاللا گلیر نم نئچه باتمان دیریلر
خبریز یوخدو اوزوزده ن نه گلیبدیر باشیزا یازساق اشعاریز اولار نم نئچه دیوان دیریلر
شهودی تبریز23/6/88
وبلاگ شعرهای جدی من نیزبا شعر دستهای زیبا بروز شد
pes_Arab pes_Arab pes_Arab pes_Arab prs_Arab pes_Arab pes_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab pes_Arab pes_Arab prs_Arab pes_Arab pes_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab prs_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab ara_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab unk pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab prs_Arab prs_Arab unk pes_Arab pes_Arab pes_Arab pes_Arab pes_Arab pes_Arab pes_Arab unk azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab unk pes_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab bjn_Arab azb_Arab azb_Arab azb_Arab pes_Arab azb_Arab azb_Arab azb_Arab unk azb_Arab azb_Arab pbt_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab pes_Arab prs_Arab pes_Arab prs_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab pes_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab pes_Arab pes_Arab pes_Arab pes_Arab azb_Arab azb_Arab unk azb_Arab azb_Arab azb_Arab azb_Arab azb_Arab unk azb_Arab azb_Arab pbt_Arab pes_Arab azb_Arab unk azb_Arab azb_Arab azb_Arab pes_Arab azb_Arab unk azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab unk urd_Arab azb_Arab unk azb_Arab pbt_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab unk azb_Arab pes_Arab azb_Arab prs_Arab azb_Arab pes_Arab pes_Arab azb_Arab unk azb_Arab azb_Arab unk azb_Arab azb_Arab unk azb_Arab azb_Arab unk azb_Arab azb_Arab unk azb_Arab azb_Arab unk azb_Arab azb_Arab unk azb_Arab azb_Arab unk azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab